P6_TA(2005)0049

Alusten siirtäminen vuoden 2004 hyökyaalloista kärsineisiin maihin *

Euroopan parlamentin lainsäädäntöpäätöslauselma ehdotuksesta neuvoston asetukseksi asetuksen (EY) N:o 2792/1999 muuttamisesta alusten siirtämistä vuoden 2004 hyökyaallosta kärsineisiin maihin koskevan erityistoimen osalta (KOM(2005)0036 — C6-0036/2005 — 2005/0005(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2005)0036) [1],

- ottaa huomioon EY:n perustamissopimuksen 37 artiklan, jonka mukaisesti neuvosto on kuullut parlamenttia (C6-0036/2005),

- ottaa huomioon työjärjestyksen 51 ja 134 artiklan;

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUS |

Tarkistus 6

OTSIKKO

Ehdotus neuvoston asetukseksi asetuksen (EY) N:o 2792/1999 muuttamisesta alusten siirtämistä vuoden 2004 hyökyaallosta kärsineisiin maihin koskevan erityistoimen osalta | Ehdotus neuvoston asetukseksi vuoden 2004 hyökyaallosta kärsineiden maiden hyväksi toteutettavasta erityistoimesta ja asetuksen (EY) N:o 2792/1999 muuttamiseksi alusten siirtämisen mahdollistamiseksi asianomaisiin maihin |

Tarkistus 7

JOHDANTO-OSAN 1 A KAPPALE (uusi)

| (1 a) Humanitaariseen apuun tarkoitettuja yhteisön varoja on ohjattava myös kalastusalan elvyttämiseen asianomaisissa maissa. |

Tarkistus 8

JOHDANTO-OSAN 1 B KAPPALE (uusi)

| (1 b) Kyseisestä avusta riippumatta asianomaisten maiden on voitava pyytää Euroopan unionia lähettämään ensi hätään kalastusaluksia, jotta väestön ruokahuollossa oleviin ongelmiin voitaisiin vastata kalataloustuotteilla ja ryhtyä elvyttämään pyyntiä tietyillä alueilla. |

Tarkistus 21

JOHDANTO-OSAN 4 A KAPPALE (uusi)

| (4 a) Mahdollisuus siirtää alueelle yhteisön aluksia on ainoastaan yksi osa laajempia toimia, joilla pyritään auttamaan asianomaisia yhteisöjä rakentamaan uudelleen kalastusinfrastruktuurinsa, ja lisäksi olisi tunnustettava, että muut keinot, kuten suorat varojen siirrot tai yhteisön omissa kalastajayhteisöissä saatavilla olevan osaamisen hyödyntäminen, saattavat soveltua tähän paremmin. |

Tarkistus 13

JOHDANTO-OSAN 5 KAPPALE

(5) Jotta alukset vastaisivat mainittujen yhteisöjen tarpeita, tällä asetuksella säädettäviin toimenpiteisiin kelpoisiksi olisi katsottava ainoastaan täysin merikelpoiset, hyvin varustellut ja kokonaispituudeltaan alle 12 metrin mittaiset alukset. | (5) Jotta alukset vastaisivat mainittujen yhteisöjen tarpeita, tällä asetuksella säädettäviin toimenpiteisiin kelpoisiksi olisi katsottava ainoastaan täysin merikelpoiset, hyvin varustellut, FAO:n määrittelemiin paikallisiin tarpeisiin mukautetut ja kokonaispituudeltaan alle 12 metrin mittaiset alukset. |

Tarkistus 14

JOHDANTO-OSAN 6 KAPPALE

(6) On aiheellista säätää lisäpalkkion myöntämisestä julkisille tai yksityisille organisaatioille alusten kuljettamisesta kolmansiin maihin aiheutuvien menojen kattamiseksi sekä alusten omistajille tukikelpoisten alusten varustelemisesta ja täysin merikelpoisiksi saattamisesta aiheutuvien menojen korvaamiseksi. | (6) On aiheellista säätää lisäpalkkion myöntämisestä julkisille tai yksityisille organisaatioille alusten kuljettamisesta kolmansiin maihin aiheutuvien menojen kattamiseksi sekä alusten omistajille tukikelpoisten alusten varustelemisesta ja täysin merikelpoisiksi, hyvin varustelluiksi ja FAO:n määrittelemiin paikallisiin tarpeisiin mukautetuiksi saattamisesta aiheutuvien menojen korvaamiseksi. |

Tarkistus 9

JOHDANTO-OSAN 9 A KAPPALE (uusi)

| (9 a) Neuvoston olisi tämän vuoksi ohjattava osa humanitaariseen apuun tarkoitetun budjettikohdan varoista kalastusalan elvyttämiseksi tehtävään yhteistyöhön joulukuun 2004 hyökyaallosta kärsineissä maissa. |

Tarkistus 22

JOHDANTO-OSAN 9 B KAPPALE (uusi)

| (9 b) Mitään tässä asetuksessa sanottua ei pidä tulkita sitoumukseksi siirtää aluksia asianomaisille alueille. Sillä ainoastaan mahdollistetaan alusten siirtäminen, mikäli tässä asetuksessa vahvistetut edellytykset täyttyvät. |

Tarkistus 10

JOHDANTO-OSAN 10 KAPPALE

(10) Sen vuoksi 17 päivänä joulukuuta 1999 annettu neuvoston asetus (EY) N:o 2792/1999, | (10) Sen vuoksi, siltä varalta, että asianomaiset maat pyytävät alusten siirtämistä, olisi harkittava 17 päivänä joulukuuta 1999 annetun neuvoston asetuksen (EY) N:o 2792/1999 muuttamista, |

Tarkistus 11

- 1 ARTIKLA (uusi)

| - 1 artikla 1. Euroopan unioni osoittaa {...} euroa kalastusalan tukemiseen joulukuun 2004 hyökyaallosta kärsineissä maissa. Se lähettää ammattitaitoisia asiantuntijoita ja kalastajia tukemaan kalastusalan elvyttämistä. 2. Rahoitustuen ja teknisen avun ensisijaiset tavoitteet ovat: kalastusalusten rakentamiseen tarkoitettujen telakoiden uudelleen rakentaminenkalastussatamien avaaminen uudelleensaaliiden purkamiseen ja myyntiin tarvittavien satamainfrastruktuurien uudelleen rakentaminenkylmäsäilytystilojen uudelleen rakentaminen ja uusien laitteiden hankkiminen. 3. Neuvosto vahvistaa 1 kohdassa tarkoitetun tuen määrän, ja se otetaan unionin talousarvion otsakkeeseen 4 kuuluvasta budjettikohdasta 23 02 01 (humanitaarinen apu). |

Tarkistus 12

1 ARTIKLAN JOHDANTOKAPPALE

Muutetaan asetus (EY) N:o 2792/1999 seuraavasti: | Siltä varalta, että asianomaiset maat pyytävät Euroopan unionia siirtämään aluksia pyynnin elvyttämiseksi, muutetaan asetus (EY) N:o 2792/1999 seuraavasti: |

Tarkistukset 15 ja 1

1 ARTIKLAN 1 KOHDAN B ALAKOHTA7 artiklan 3 kohdan d alakohdan ii alakohta (asetus (EY) N:o 2792/1999)

ii)siirron salliva jäsenvaltio varmistaa, että alus on täysin merikelpoinen ja kalastusta varten varusteltu, että se siirretään hyökyaallon koettelemalle alueelle ja hyökyaallon seurauksista kärsineiden kalastusta harjoittavien yhteisöjen hyväksi ja että toimenpiteestä kalavaroille ja paikallistaloudelle koituvat kielteiset vaikutukset pysyvät mahdollisimman vähäisinä; | ii)siirron salliva jäsenvaltio varmistaa, että alus on täysin merikelpoinen, kalastusta varten varusteltu, asianomaisissa kolmansissa maissa harjoitettavaan kalastukseen soveltuva ja että se siirretään hyökyaallon koettelemalle alueelle ja hyökyaallon seurauksista kärsineiden kalastusta harjoittavien yhteisöjen hyväksi ja että toimenpiteestä ei aiheudu kielteisiä vaikutuksia kalavarojen kestävyydelle eikä paikallistaloudelle; |

Tarkistus 3

1 ARTIKLAN 1 KOHDAN B ALAKOHTA7 artiklan 3 kohdan d alakohdan iii alakohta (asetus (EY) N:o 2792/1999)

iii)siirron on vastattava FAO:n arvioinnissaan toteamia tarpeita ja oltava kolmannen maan pyyntöä vastaava. | iii)siirron on vastattava FAO:n arvioinnissaan toteamia tarpeita ja oltava kolmannen maan pyyntöä vastaava. Tämä on varmistettava vaikutusten ennakkoarvioinnilla, johon osallistuvat FAO, alalla toimivat valtiosta riippumattomat järjestöt ja paikallisten kalastajayhteisöjen edustajat, ja niissä on otettava huomioon aluksen rakenne, kalastustoiminta, johon alus on tarkoitettu, kalastusvälineet, joita aluksessa on tarkoitus käyttää, sekä moottorin koko ja muut tekniset ominaisuudet. |

Tarkistus 20

1 ARTIKLAN 1 KOHDAN B ALAKOHTA7 artiklan 3 kohdan d alakohdan iii a alakohta (uusi) (asetus (EY) N:o 2792/1999)

| (iii a)aluksen uuden omistajan on oltava joko kolmannen maan kansalainen, jos kyseessä on luonnollinen henkilö, tai, jos kyseessä on oikeushenkilö, yrityksen on oltava kolmannen maan kansalaisten omistama. |

Tarkistus 2

1 ARTIKLAN 1 KOHDAN B ALAKOHTA7 artiklan 3 kohdan d alakohdan iii b alakohta (uusi) (asetus (EY) N:o 2792/1999)

| iii b)siirron yhteydessä on toteutettava asiaankuuluvat tiedollista ja taidollista koulutusta koskevat toimet, jotta voitaisiin varmistaa, että kalastajilla on riittävät tiedot ja tarpeelliset taidot varusteiden käyttöön alusten turvallisuuden ja kalastuksen yleisen kestävyyden varmistamiseksi. |

Tarkistus 4

1 ARTIKLAN 1 KOHDAN C ALAKOHTA7 artiklan 6 kohdan d alakohdan ii alakohta (asetus (EY) N:o 2792/1999)

—korvaamaan palkkionsaajana olevalle aluksen omistajalle aluksen varustelusta ja täysin merikelpoiseksi saattamisesta aiheutuneita menoja. | —korvaamaan palkkionsaajana olevalle aluksen omistajalle aluksen varustelusta ja täysin merikelpoiseksi ja asianomaisissa kolmansissa maissa harjoitettavaan kalastukseen soveltuvaksi saattamisesta aiheutuneita menoja. |

Tarkistus 5

1 ARTIKLAN 3 KOHTA18 a artikla (asetus (EY) N:o 2792/1999)

Aluksen 7 artiklan 3 kohdan d alakohdan mukaisen siirron keskeyttäminen Komissio voi keskeyttää aluksen 7 artiklan 3 kohdan d alakohdan mukaisen siirron, jos se katsoo, ettei siirto noudata mainitussa alakohdassa säädettyjä edellytyksiä. | Aluksen 7 artiklan 3 kohdan d alakohdan mukaista siirtoa koskeva menettely 1. Jäsenvaltioiden on ilmoitettava komissiolle aluksista, jotka aiotaan siirtää 7 artiklan 3 kohdan mukaisesti, sekä kohteista, joihin alukset aiotaan siirtää. 2. Komissiolla on ilmoituksen saatuaan kaksi kuukautta aikaa ilmoittaa asianomaiselle jäsenvaltiolle, että siirto ei ole 7 artiklan 3 kohdan d alakohdan, erityisesti 7 artiklan 3 kohdan d alakohdan iii alakohdan mukainen. Mikäli komissio ei ilmoita asiasta jäsenvaltiolle kahden kuukauden kuluessa, jäsenvaltio voi siirtää aluksen. |

[1] Ei vielä julkaistu virallisessa lehdessä.

--------------------------------------------------